google/wiki40b huggingface dataset:
Partido Demócrata Cristiano de Chile

Partido Demócrata Cristiano de Chile (norsk: Chiles kristendemokratiske parti) er et politisk parti i Chile. Det ble grunnlagt i 1957. Partiet tilhører sentrum-venstre-alliansen Concertación de Partidos por la Democracia (Koalisjonen for demokrati).
Partiet var i opposisjon under president Salvador Allende. Det var også motstandere av Augusto Pinochets militærdiktatur, da politiske partier var forbudt. Etter at politiske partier igjen ble tillatt mot slutten av 1980-tallet, gikk Chiles kristendemokratiske parti sammen med Partido por la Democracia, Partido Socialista de Chile, Partido Radical Socialdemócrata i en allianse som var motstandere av Pinochets fortsatte kandidatur til presidentvervet og som ledet an i kampen for frie valg og demokrati.
Etter overgangen til demokrati i 1990 har alliansen Concertación de Partidos por la Democracia dominert Chilensk politikk og vunnet alle presidentvalg. Kristendemokraten Patricio Aylwin var president fra 1990 til 1994 og ble etterfulgt av partikollega Eduardo Frei Ruiz-Tagle i perioden 1994 til 2000. I de to påfølgende presidentperiodene har sentrum-venstre-alliansen besatt presidentposten med Ricardo Lagos fra det sosialdemokratiske Partido por la Democracia (2000 til 2006) og Michelle Bachelet fra sosialistpartiet (2006 til 2010). Ved presidentvalget i 2009-2010 stiller sentrum-venstre-alliansen igjen med Eduardo Frei Ruiz-Tagle som sin kandidat.
Ved valget til nasjonalforsamlingen i 2005 fikk Partido Demócrata Cristiano de Chile 20,8 % av stemmene til deputertkammeret og 29,7 % av stemmene i valget til senatet. Ved valget i desember 2009 vant partiet 14,2 av stemmene i valget til deputertkammeret og 16,6 % av stemmene i valget til senatet.
Verso Paper kraftverk

Verso Paper kraftverk er et varmekraftverk i Hancock County i Maine, USA. Anlegget har en installert produksjonskapasitet på 276 MW, fordelt på 3 turbiner. Operatør er energiselskapet Chevron USA Inc. 
Kraftverket stod ferdig utbygd i 1965, og utvidet i 1988 og 2001. Brenselkilden er naturgass, fyringsolje og koksgass.
GZ-kurve

GZ-kurven gir et bilde av et fartøys stabilitet, og kalles skipets rettende arm. Man kan beregne hvor stor den rettende armen GZ er for forskjellige krengevinkler. Den rettende armen forkortes med GZ. Dette er den horisontale avstanden mellom B (oppdriftssenteret) og G (tyngdepunktet) til fartøyet. For at fartøyet skal kunne rette seg opp etter en krenging må den rettende armen GZ være større enn 0. Hvis den er null vil oppdrift og tyngdekreftene ikke ha noen arm, dermed får ikke skroget noe opprettende moment og tilstanden er ustabil. Dersom GZ er mindre enn null, vil momentet virke motsatt vei og fartøyet vil kantre. GZ-kurvens utstrekning viser kantringsvinkelen til fartøyet.
Torolf Prytz jr.

Virksomhet

Torolf Prytz ble i 1947 kompanjong i J. Tostrup og i 1956 firmaets innehaver. Firmaet ble solgt ut av familien i 1985.
Torolf Prytz hadde mange verv og var styremedlem i bl.a. Landsforeningen Norsk Brukskunst, Den Norske Husflidsforening, Statens Kvinnelige Industriskole, Kunstindustrimuseet i Oslo, Norges Eksportråd og Norges Varemesse, Lunningpris-komiteen, Den Norske Turistforening og Idrettslaget Heming.

Under 2. verdenskrig

Torolf Prytz var allerede fra 1940 aktivt med i motstandsbevegelsen og Milorg, under dekknavnet «Bakke». Han var den 30. januar 1942 med på å gjennomføre den dristige aksjonen som smuglet Didrik «Dixe» Cappelen ut av nazistisk fengsel i Oslo. Cappelens kone Gudrun Cappelen var Torolfs kusine og han var sammen med henne om å organisere flukten.
Torolf Prytz slapp så vidt unna den 7. mai 1943, da han og Axel Middelthon kom til et møtested ved Klingenberg kino i Oslo, som nazistiske overvåkere hadde sporet opp. Etter å ha varslet og advart flere andre motstandsfolk, gikk Torolf Prytz i dekning og flyktet så ved å gå om natten over grensen til Sverige. Der arbeidet han ved Norges legasjon i Stockholm. Det siste krigsåret ble han kalt til London av den norske hærens overkommando og arbeidet hos den inntil han vendte hjem til Norge etter frigjøringen i 1945.

Familie

Torolf Prytz tilhørte femte generasjon i gullsmedfamilien Tostrup/Prytz. Han var oppkalt etter farfaren, gullsmed, arkitekt og statsråd Torolf Prytz, og var sønn av rektor og gullsmed Jacob Tostrup Prytz (1886–1962) og ektefelle Ingerid født Juel (1888–1962). Torolf var bror til bl.a. gullsmed Grete Prytz Kittelsen (1917-2010). En anetavle bakover fra deres foreldre er gjengitt under wikipedia-omtalen av henne.
Torolf Prytz var gift 1. med Eva Mohn (skilt) og 2. med Else Marie Wendel. I første ekteskap hadde han tre barn som alle har etterkommere.

Utmerkelser

Torolf Prytz fikk Deltagermedaljen med stjerne, var ridder av Dannebrogsordenen og fikk den britiske King's Medal for Courage in the Cause of Freedom.
Montenegros geografi

Terreng

Terrenget i Montenegro varierer fra høye topper langs grensene til Serbia og Albania med karstlandskap til en smal kystslette som bare er 4-6 km bred langs Adriaterhavet. Kystlinjen til Montenegro er 294 km lang, der den lange Kotorbukta medvirkar en god del. Sletten stopper brått i nord der fjellene Lovćen og Orjen stuper ned mot Kotorbukta. 
Montenegro ligger i et karstområde og store deler av landet ligger tusen meter over havet, og flere fjell strekker seg over 2000 meter. Zetadalen er et av de laveste områdene innenfor kysten. 
Montenegro er et av de mest kuperte landene i Europa og et av de høyeste fjellene er Bobotov Kuk i Durmitor-fjellene med en høyde på 2 522 meter over havet. Man mente lenge at dette var det høyeste fjellet i landet før nye målinger viste at Zla Kolata i Prokletije var høyere med 2 534 moh. 
Den største innsjøen i landet er Shkodërsjøen på 391 km² som Montenegro deler med Albania. I Montenegro har elven Tara gravd ut en kløft, Tarakløften, som er den dypeste kløften i Europa med 1 300 meter på det meste. Dette er også den nest dypeste kløften i verden etter Grand Canyon i Arizona.

Klima

Montenegro har et middelhavsklima med milde vintre og solrike, varme somre. Like innenfor kysten ligger De dinariske alper, og når mild havluft fra Middelhavet strømmer vestover og inn over Montenegro kan man få lignende forhold som på Vestlandet i Norge. Dette området er derfor av de våteste i Europa. Om vinteren kan den kalde boravinden føre kald luft fra Øst-Europa innover Montenegro, og man får noen kalde dager. Podgorica har en nedbørsnormal på 1617 mm i året, men enkelte fjellområder har nedbørsnormaler på over 4000 mm.

Miljøproblemer

Forurensning av kystområdene på grunn av kloakkutslipp, særlig i turistområder som Kotorbukta.

Miljøvernavtaler

Delaktig i avtaler som omhandler: 
Klimaendringer, miljøfarlig avfall, havrett, marin dumping, skipsforurensning.
Sjef Luftforsvaret

Sjef Luftforsvaret (tidligere Generalinspektøren for Luftforsvaret (GIL)) er en militær embedsmann utnevnt av Kongen i statsråd som har ansvaret for å styre det norske Luftforsvaret.

Bakgrunn

Som en del av langtidsplan for forsvarssektoren ble embets- og stillingstittelen endret til sjef Luftforsvaret fra 1. januar 2017.

Andre inspektorat som ikke var våpengrensjef

I 1948 ble det opprettet et inspektorat, fra 1948 til 1953 kalt Sjefinspektøren for Flyvåpnet, fra 1953 til 1962 Generalinspektøren for Flyvåpnet, deretter frem til 1970 Generalinspektøren for Lufttjenesten. Dette var ikke våpengrensjefer, men inspektører underlagt Sjefen for Luftforsvaret. Fra 1970 ble stillingen integrert i Luftforsvarsstaben. Lederen for inspektoratet hadde obersts grad. Også før sammenslåingen av de to norske flyvåpen under andre verdenskrig hadde Hærens Flyvåpen en Generalinspektør med obersts grad.
Porte de Versailles (Paris Metro)

Porte de Versailles er en stasjon på metroen i Paris.
Stasjonen betjener linje 12.
Jizan

Jizan (arabisk: ‏جازان‎, Jazān, Ǧāzān), også transkribert Gizan eller Gazan, er en by i det sørvestlige Saudi-Arabia, med et innbyggertall (pr. 2004) på cirka 101.000. Byen er hovedstad i landets Jizan-provins, på kysten til Rødehavet, og tett på grensen til nabolandet Jemen.
Som det er tilfelle for de aller fleste deler av landet, er innbyggerne for det meste sunnier - skjønt noe opp i innlandet er det en større gruppe sjiamuslimer.
Byen har en betydelig havn, og herfra utskipes det ikke minst jordbruksprodukter. Området er kjent for sin produksjon av mango, dadler og papaya.
Sykloheksan

Sykloheksan (C₆H₁₂) er et syklisk (ringformet) hydrokarbon med seks karbonatomer i ringen. Den inngår i gruppen naftener.

Egenskaper

Sykloheksan er en transparent fargeløs flyktig væske med en svak lukt lignende bensin. Uløselig i vann. Mangelen på polare grupper muliggjør anvendelse som upolart aprotisk løsningsmiddel.

Produksjon

På 1990-tallet produsertes i Europa ca. 900 000 tonn sykloheksan per år. Verdensproduksjonen økte 1997 til mer enn 4 400 000 tonn per år.
Anvendningsområdet er nesten bare som råmateriale ved produksjon av nylon. En mindre del anvendes som løsningsmiddel, bl a for lim.
Byrdbreen (Dronning Maud Land)

Byrdbreen er en stor isbre som ligger i den østre delen av Sør-Rondane i Dronning Maud Land. Den er om lag 65 kilometer lang og 18 kilometer bred og strømmer nordvestover mellom Bergersenfjella og Balchenfjella.
Breen ble fotografert fra fly under Operasjon Highjump i 1946–47 og er oppkalt etter admiral Richard E. Byrd som var leder for operasjonen. Kart over området, basert på de amerikanske flyfotografiene, ble utarbeidet av norske kartografer i 1957.
Margie (sang)

«Margie», også kjent som «My Little Margie», er en populær sang fra 1920. Melodien ble laget i samarbeid mellom vaudevilleutøveren og pianisten Con Conrad og ragtimepianisten J. Russell Robinson. Teksten ble skrevet av Benny Davis, en vaudevilleutøver og låtskriver. «Margie» ble introdusert av Original Dixieland Jazz Band
Sangen ble publisert i 1920 og var oppkalt etter sanger og låtskriver Eddie Cantors fem år gamle datter. Cantor ble kreditert for å ha popularisert «Margie» med sin innspilling fra 1921 som lå på toppen av poplisten i fem uker
Sangen har blitt fremført i filmene Stella Dallas (1937), Margie (1946) samt The Eddie Cantor Story (1957)
Etter å ha blitt innspilt av tallrike artister, har sangen blitt en jazzstandard. Blant de personene som har spilt inn låten er Ray Barretto, Bix Beiderbecke, Cab Calloway, Bing Crosby, Dave Brubeck, Frank Crumit, Erroll Garner, Claude Hopkins, Ted Lewis, Jimmy Lunceford, Shelly Manne, Oscar Peterson, Don Redman, Charlie Shavers, Jimmy Smith, Jo Stafford samt Jo Venuti
Fats Domino har også spilt den inn på plate.

Norsk versjon

Jørg-Fr. Ellertsen har skrevet en norsk tekst. Den norske tittelen er «Margit». Sangen ble utgitt av Dizzie Tunes på singlen Troll TN 101.
Jon Tvedt

Biografi

1. oktober 2007 ble Tvedt presentert i dokumentarprogrammet Faktor på NRK1. Programmets tittel var «Året det var så bratt». Programmet fulgte ham og sønnen gjennom 2007 på veien mot årets to mål: Å sette ny rekord i motbakkeløpet «Skåla 1848 meter rett opp», og å trene sønnen til å greie å stå. Sønnen ble født tre måneder for tidlig og fikk en hjerneskade etter en operasjon og krever mye trening for å ha håp om å kunne stå og eventuelt gå. Tvedt selv måtte balansere et liv i bekymring for sønnen med egen toppidrettssatsing på motbakkeløp og en kneskade.
Jon Tvedt døde 11. januar 2009 under en treningstur sammen med sin bror og en kamerat på Gullfjellet ved Bergen.

Orientering

Tvedt hadde en lang karriere som orienteringsløper, og vant flere NM-titler. Han representerte Gular IL, men har tidligere løpt for Askøy OL, Halden SK og Kristiansand OK
I 1993 vant han Nordisk mesterskap i langdistanse i Sibbo, Finland. I VM i orientering har Tvedt to fjerdeplasser som beste resultat. Disse kom på mellomdistanse i West Point, USA i 1993, og på stafett i Detmold, Tyskland i 1995. I 1995 ble han også nummer seks på langdistanse individuelt.
Medle

Medle er et tettsted i Skellefteå kommune i Västerbottens län i landskapet Västerbotten i Sverige. I 2010 hadde tettstedet 552 innbyggere.
Sølyst

Sølyst er ei øy i Stavanger kommune, i bydelen Hundvåg. Øya er knyttet til fastlandet i sør via Stavanger bybru og til Engøy i nord via Engøybrua. Sølyst er også knyttet til Grasholmen via bru. Stavanger Seilforening holder til på Sølyst, og har et bryggeanlegg her. Bryggeanleggene i havnen på Sølyst har kapasitet på ca. 200 båter.
Det Stavangerske Dampskibsselskap hadde fra 1. verdenskrig, opp til slutten på dampskipsperioden, eget kullager på nordsiden av øya.
Alog

Alog er en elektronika-duo fra Tromsø. Duoen ble stiftet i 1997 og består av Espen Sommer Eide og Dag-Are Haugan. De ga ut den egenproduserte EPen Alog i 1998 og ble signert av plateselskpet Rune Grammofon. Året etter ga de ut sitt første album Red Shift Swing. Duoen vant Spellemannprisen 2005 i klassen elektronika for sitt tredje album, Miniatures. Alog har oppnådd anerkjennelse utenfor Norge, og har turnert og spilt på festivaler i Europa, USA og Japan.
Mathilda Lundström

Klubb

Lundström startet å spille håndball som 8-åring i Skogås, men fikk en korsbåndsskade som 14-åring. Etter fire år i  signerte hun i 2014 for .
Hun har spilt for Skuru siden 2016.

Landslag

Lundström ble tatt ut i troppen til det svenske kvinnelandslaget foran Håndball-EM 2018.
«Svärdet»

Krigsskipet

«Svärdet» ble bygget og sjøsatt i Bodekull under ledelse av den engelske skipsbyggeren Robert Turner, som også bygget fregatten «Stenbocken». Skipskonstruktøren Jacob Voss hadde ansvaret for byggingen som var etter engelsk stil; Turner og hans kolleger Francis Sheldon og Thomas Day innført det. Disse tre skipsbyggerne tok i bruk den engelske metoden for bygging og utformning av de større orlogsskiper og dermed bygge tredekkers linjeskip av en størrelse til da ukjent i Sverige. «Kronan» og «Rixnyckelen» var sammen med «Svärdet» tredekkers skip.
En liste over bestykning på skipene datert 1668 viser at «Svärdet» hadde 30 kanoner på nederste dekk, 28 på midtre dekk og 24 på øverste dekk. Listen bekrefter at det var en tredekker eller en todekker med tungt bestykket skanse; bestående av halvdekk og hyttedekk på akterskipet og bakken (forskipet). De fleste illustrasjoner av skipet, som et maleri av en ukjent kunstner i Kalmar domkirke viser linjeskipet med tre dekk.
Maleriet i kirken viser også ornamenter på akterspeilet; to løver øverst på et speil holdt et nedvendt gyllent sverd.

«Svärdets» endelikt

Under Slaget ved Öland den 1. juni 1676 avfyrte admiral Claes Uggla et fatalt signalskudd for å hindre at hans eskadre foran ham skulle spre seg akkurat idet den allierte dansk-nederlandske fellesflåten under generaladmiral Tromp i tre kolonner skulle når den svenske linjen. Resultatet var kort forklart katastrofalt, med flaggskipet «Kronan» på havets bunn og den svenske flåten splintet i stykker under vill flukt står Uggla og bare fem til seks skip tilbake under voldsomme angrep av de allierte.
Etter en og en halv time med hard kamp var Uggla under kraftig press med master skutt ned eller sterkt skadet og tre alvorlige grunnskudd hadde brutt gjennom underskroget. Etter han hadde overgitt seg brøt kapteinen på det nederlandske brannskipet «t`Hoen» ordrer og uten å lyttet på tilrop satt «Svärdet» i brann ved kl. 14 om ettermiddag tre timer etter sjøslaget hadde startet. To timer senere sank skipet. Danskerne og nederlenderne forsøkt å reddet de mange svenskene som kom seg på vannet, men de ladede kanoner som eksplodert ett for ett og høy sjø gjorde det vanskelig så bare rundt femti overlevde av mannskapet på 650 ombord. Det sist man så var at skipet var kraftig redusert da det kom omsidig under vannet.
Vraket etter «Svärdet» er fremdeles ikke funnet eller i det minst hemmeligholdt av de som fant regalskipet «Kronan» i dag, men mest sannsynlig på dypere farvann på mer utilgjengelige bunnforhold utenfor Öland. Den 15. november 2011 ble det meldt at et skip som sannsynligvis er «Svärdet», ble funnet ved Öland.
Lidia Zamenhof

Liv og virke

Født i en sekularisert jødisk familie i Polen hadde Lidia sett effekten av brutale pogromer, krig, rasisme, religiøse og nasjonale strider.
I sin ungdom bestemte hun seg for å gjøre alt i sin makt for på utbre sin fars universelle språk. Dette var de farer som hennes far strevde for å forinte når han skapte esperanto; et nøytralt og lettlært verdensspråk som alle mennesker kunne kommunisere med, og dermed bryte ned barrierene av fiendtlighet og misforståelser. Hun ble også en ivrig forkjemper for homaranismo, en medmenneskelighetslære som ble utviklet av faren og bygde opp under esperantos prinsipper.
Høsten 1925, i Genève, kom Lidia for første gang kom i kontakt med bahai-bevegelsens esperantoklubb som støttet utviklingen av et internasjonalt hjelpespråk. Hun ble attrahert til bahaien, journalisten og esperantisten Martha Root som inspirerte henne meget.
I 1932, Da Lidia var 28 år med utgangspunkt fra Warszawa, begynte hun en seksårig reise gjennom Europa og Amerika som en reisende lærer i esperanto – og en av dets mest hengivne tilhengere og talskvinne. I en tid med fanatisk nasjonalisme og krigshets begynte hun å propagere kraftfullt for internasjonalt samarbeide og fred, for menneskehetens enhet og for likestilling mellom mann og kvinner.
Hennes oversettelse av verket Quo Vadis av Henryk Sienkiewicz ble publisert i 1933 og ble meget godt kjent.
Med sin jødiske bakgrunn møtte hun sin skjebne under den tyske okkupasjon av Polen. Først ble hun og fire av hennes familiemedlemmer satt i fengsel for seks måneders tid i Pawiak-fengselet – grunnen er ikke kjent. Broren Adam så henne aldri igjen. I november 1940 ble hun og andre familiemedlemmer send inn i Warszawaghettoen. Derfra ble hun den 5. september 1942 med flere andre sendt med krøttervogn til konsentrasjonsleiren Treblinka. Det formodes at hun ble drept ved ankomsten dit samme dag, eller temmelig snart etter.
Artume

I modern populærkultur

Artume er navnet på en fast tegneseriefigur i tegneseriene fra Marvel Comics.
Rogaland distriktshøgskole

Rogaland distriktshøgskole (RDH) ble åpnet på Ullandhaug i Stavanger i 1969, med Kjølv Egeland som den første direktøren. Skolen var en av de tre første distriktshøgskolene i Norge. RDH er senere sammenslått med flere andre høgskoler til det som i dag er Universitetet i Stavanger.
Rogaland distriktshøgskole ble i 1986 slått sammen med Stavanger ingeniørhøgskole til Høgskolesenteret i Rogaland (HSR). Høgskolesenteret ble til Høgskolen i Stavanger (HiS) 1. august 1994, da seks statlige og en privat høyskole i Stavanger fusjonerte til en institusjon. 1. januar 2005 ble Høgskolen i Stavanger (gitt ny status som Universitetet i Stavanger (UiS).
Tikuna

Tikuna eller ticuna (autonym: maguta) er et urfolk som holder til mellom elvene Amazonas og Putumayo i Brasil, Colombia og Peru. De er i dag om lag 50 000 personer, hvorav sirka 36 000 holder til i Brasil, 8 000 i Colombia og 6 000 i Peru. De fleste snakker språket tikuna, som regnes som et isolert språk.
Nicolai Stokholm

Karriere

Han kom til Viking sommeren 2006 fra Odense Boldklub samtidig med Søren Berg som også kom fra samme klubb. Den 182 cm høye midtbanespilleren var svært sentral for Viking og har vært kaptein i klubben. Har spilt to A-landskamper for Danmark, 214 (24 mål) SAS-ligakamper (For AaB og OB) og 59 (11 mål) kamper i Tippeligaen. 
Tidligere klubber Holbæk(-1998), AaB (1998-2002), OB (2003-2006), Viking Fotballklubb (2006-2008). Han skrev under en treårs kontrakt for FC Nordsjælland den 15. oktober 2008, og var dermed klar for FCN 1. januar 2009 .
Lyon County (Iowa)

Navn

Fylket ble først kalt Buncombe, men ble omdøpt til ære for borgerkrigsoffiseren Nathaniel Lyon.
Tang Di

Tang Di (Kinesisk: 唐棣, Pinyin: Táng Dì, Wade-Giles: T'ang Ti; (født ca. 1287 i Zhejiang provinsen i Kina, død 1355-1368) stilnavn: Zihua (子華), kunstpseudonym: Dunzhai, var en kinesisk landskapsmaler under Yuan-dynastiet (1279–1368).

Biografi

Tang Dis poesi og malerier ble hyllet av det lokale aristokratiet mens han ennå var en ung kunstner. Han studerte først Chao Meng-fus stil inne landskapsmaleri. Seinere benyttet han også stilretningene til Wei Yen, Li Ch'eng, og Kuo Hsi. I 1338 malte Tang Di «Fiskere vender tilbake til en rimkledd strand».
WE

WE er et rockeband fra Oslo som ble startet i 1992. Bandet består av vokalist Thomas Felberg, gitarist Andreas Dons Kirkvaag, trommeslager Kristian Dons Kirkvaag (begge sønner av Trond Kirkvaag), bassist Geir Anders Jensen og keyboardist Jan Tariq Rui Rahman. Jensen tok over for bandets opprinnelige bassist Paal V. Bakke i 1993 mens Rahman ble med som femte medlem i 2003.

Historien

Høsten 1992 var WE husband i tv-programmet The Show, som gikk på NRK med Otto Jespersen, Charlo Halvorsen og Stig Holmer som programledere. Bandet spilte her opprocka og utadisjonelle versjoner av kjente norske sanger som «Lys og Varme» og «Kjærlighetsvisa». I 1994 ga bandet ut sitt første album In a Field Of Moose på Nun Music, som er bandets eget plateselskap. Bandet ble for alvor lagt merke til av publikum og presse i Norge i forbindelse med albumene Livin’ The Lore og Dinosauric Futurobic i 1999 og 2002. 
I 2003 samarbeidet bandet med hiphop-duoen Equicez og ga ut singelen «Blind» sammen. På albumet Smugglers som ble gitt ut i 2004 fikk de med seg Chris Goss, som er vokalist i Masters of Reality og har produsert album for blant annet Queens of the Stone Age, som medprodusent. Albumet fikk gode kritikker og gikk rett inn på førsteplass på VG-lista. For albumet fikk bandet Spellemannprisen 2004 i klassen rock og Alarmprisen 2005 i klassen rock. I tillegg ble de kåret til beste liveband under den samme Alarmprisutdelingen og fikk Gammleng-prisen i klassen rock i 2005. I 2006 samarbeidet bandet med Ralph Myerz & The Jack Herren Band og ga sammen ut EP-en Sky Is The Limit. 
WE har turnert flere ganger i Europa, blant annet som oppvarmingsband for Masters of Reality i 1999, Queens of The Stone Age i 2002 og Motörhead i 2006. De er kjent som et energisk liveband frontet av vokalist Thomas Felberg som stiller i fargerike antrekk og indianerinspirerte hodeplagg.
Allomyrina

Utseende

Store (35-80 millimeter), brunsvarte biller. Selv om artene er store etter nordiske standarder er de blant de mindre artene i Dynastini, som omfatter noen av verdens største biller. Som vanlig i denne gruppen er det stor forskjell på kjønnene. Kroppen er naken og glatt.
Hannen har et langt, krumt horn på hodet, dette er gaffeldelt i spissen, dessuten et kort og bredt, gaffeldelt fremspring på pronotum. 
Som vanlig hos hornbiller mangler disse hornene hos hunnen.

Levevis

Larvene lever i morken, død ved. Larveutviklingen tar omtrent ett år.

Utbredelse

Slekten finnes i Sørøst-Asia.